**INDOKOLÁS**

**Szombathely Megyei Jogú Város Önkormányzata Közgyűlésének a helyi közművelődési feladatok ellátásáról szóló 5/2020. (III.5.) önkormányzati rendelet módosításához**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Közművelődési törvény) 2020. július 1. napjától hatályos rendelkezései szerint a települési önkormányzat által fenntartott közművelődési intézmény az önkormányzat 100%-os tulajdonában álló nonprofit gazdasági társaságként is működhet.

Szombathely Megyei Jogú Város Önkormányzatának Közgyűlésének a helyi közművelődési feladatok ellátásáról szóló 5/2020. (III.5.) önkormányzati rendelete értelmében az AGORA Szombathelyi Kulturális Központ költségvetési intézményként látja el a kötelező közművelődési feladatokat.

Tekintettel arra, hogy 2022. január 1. napjától a közművelődési feladatok ellátására gazdasági társaság formájában kerül sor, szükséges a rendelet módosítása.

**1-4. §**

Átvezetésre kerültek a rendelet szakaszaiban a gazdasági társaságra vonatkozó módosítások.

**5.§**

Az AGORA Savaria Kulturális és Médiaközpont Nonprofit Kft. 2022. január 1. napjától közművelődési megállapodás keretében látja el a kötelező közművelődési feladatokat, valamint a Herényi Kulturális és Sportegyesület közművelődési alapszolgáltatásai kibővültek.

**6. §**

A rendelet hatályba lépését tartalmazza.